tartuNLP/wikipedia-smugri-20251201 huggingface dataset:
Stade Armand-Cesari

Stade Armand-Cesari on Furianissa, Ranskassa sijaitseva jalkapallostadion. Stadionin pääasiallinen käyttäjä on SC Bastia. Stadion on valmistunut vuonnna 1923 ja sen kokonaiskatsojakapasiteetti on 16 480 katsojaa. Kentän koko on 105 x 68 metriä.
Parc des Sports d’Annecy

Parc des Sports d’Annecy on Annecyssa, Ranskassa sijaitseva jalkapallostadion. Stadionin pääasiallinen käyttäjä on FC Annecy. Stadion on valmistunut vuonnna 1964 ja sen kokonaiskatsojakapasiteetti on 13 634 katsojaa. Kentän pinta on luonnonnurmi.
Stade Crédit Agricole la Licorne

Stade Crédit Agricole la Licorne on Amiensissa, Ranskassa sijaitseva jalkapallostadion. Stadionin pääasiallinen käyttäjä on Amiens SC. Stadion on valmistunut vuonnna 1999 ja sen kokonaiskatsojakapasiteetti on 12 999 katsojaa. Kentän pinta on tekonurmi. Kentän koko on 105 x 68 metriä.
Jukka Lehtinen

Jukka Lehtinen -nimisiä henkilöitä ovat:
Stade Francis-Turcan

Stade Francis-Turcan on Martiguesissa, Ranskassa sijaitseva jalkapallostadion. Stadionin pääasiallinen käyttäjä on FC Martigues. Stadion on valmistunut vuonnna 1965 ja sen kokonaiskatsojakapasiteetti on 11 500 katsojaa.
Stade Francis Le Basser

Stade Francis Le Basser on Lavalissa, Ranskassa sijaitseva jalkapallostadion. Stadionin pääasiallinen käyttäjä on Stade Lavallois. Stadion on valmistunut vuonnna 1971 ja sen kokonaiskatsojakapasiteetti on 11 107 katsojaa. Kentän pinta on luonnonnurmi. Kentän kkoko on 105 x 68 metriä.
Stade Gabriel-Montpied

Stade Gabriel-Montpied on Clermont-Ferrandissa, Ranskassa sijaitseva jalkapallostadion. Stadionin pääasiallinen käyttäjä on Clermont Foot 63. Stadion on valmistunut vuonnna 1995 ja sen kokonaiskatsojakapasiteetti on 10 800 katsojaa. Kentän kkoko on 105 x 68 metriä.
Stade Michel-Moretti

Stade Michel-Moretti on Ajacciossa, Ranskassa sijaitseva jalkapallostadion. Stadionin pääasiallinen käyttäjä on AC Ajaccio. Stadion on valmistunut vuonnna 1969 ja sen kokonaiskatsojakapasiteetti on 10 446 katsojaa. Kentän pinta on luonnonnurmi. Kentän koko on 105 x 68 metriä.
Stade Paul-Lignon

Stade Paul-Lignon on Rodezissa, Ranskassa sijaitseva jalkapallostadion. Stadionin pääasiallinen käyttäjä on Rodez AF. Stadionin kokonaiskatsojakapasiteetti on 5 955 katsojaa. Kentän pinta on luonnonnurmi. Kentän koko on 105 x 68 metriä.
Stade Bauer

Stade Bauer on Saint-Ouenissa, Ranskassa sijaitseva jalkapallostadion. Stadionin pääasiallinen käyttäjä on Red Star FC. Stadionin kokonaiskatsojakapasiteetti on 5 600 katsojaa. Kentän pinta on tekonurmi.
Stade Marcel-Tribut

Stade Bauer on Dunkerquessa Ranskassa sijaitseva jalkapallostadion. Stadionin pääasiallinen käyttäjä on USL Dunkerque. Stadionin kokonaiskatsojakapasiteetti on 4 933 katsojaa. Kentän pinta on tekonurmi.
Nouste Camp

Nouste Camp on Paussa, Ranskassa sijaitseva jalkapallostadion. Stadionin pääasiallinen käyttäjä on Pau FC. Stadionin kokonaiskatsojakapasiteetti on 4 144 katsojaa. Kentän pinta on tekonurmi.
Stade de la Maladière

Stade de la Maladière on Neuchâtelssa, Sveitsissä sijaitseva jalkapallostadion. Stadionin pääasiallinen käyttäjä on Neuchâtel Xamax FCS. Stadion on valmistunut vuonnna 2007. Stadionin kokonaiskatsojakapasiteetti on 12 500 katsojaa. Stadionin pinta on tekonurmi. Kentän koko on 105 x 65 metriä.
Stockhorn Arena

Stockhorn Arena on Thunissa, Sveitsissä sijaitseva jalkapallostadion. Stadionin pääasiallinen käyttäjä on FC Thun. Stadion on valmistunut vuonnna 2010. Stadionin kokonaiskatsojakapasiteetti on 10 398 katsojaa. Stadionin pinta on tekonurmi. Kentän koko on 105 x 68 metriä.
Katisko-Saarijärvi

Katisko-Saarijärvi on matala metsäjärvi Kemijärvellä Lapissa. Kuntansa länsiosassa sijaitsevan järven pinta-ala on 1,6 neliökilometriä. Etäisyys Rovaniemeltä on 51 kilometriä itään.
Maantiede.
Etäisyys Katisko-Saarijärven kaakkoisen lahden pohjukasta luoteisrannalle on noin 2,2 kilometriä. Järven eteläosan jakaa kahteen lahteen nimetön niemi. Noin neljäsosa järvestä on vähintään kolme metriä ja enintään neljä metriä syvä. Alle kymmenesosa on vähintään kuusi metriä syvä. Tämä alue muodostaa yhtenäisen vyöhykkeen, jonka pituus on runsas kilometri. Syvin kohta, lähes kymmenen metriä, sijaitsee vyöhykkeen eteläosassa.
Ympäristötietojärjestelmä Hertan mukaan Katisko-Saarijärvi on saareton, mutta kartan mukaan saaria on muutama. Laajin niistä on noin puolihehtaarinen nimetön saari järven keskivaiheilla. Katisko-Saarijärven rannat ovat pääosin loivia ja soisia, mutta järven itäpuolinen Katiskonkangas kohoaa noin neljänneskilometrin korkeuteen.
Katisko-Saarijärven lukuisista tulouomista karttanimi on kaakosta virtaavalla Kolmiloukkosojalla. Lasku-uoma on nimetön Ala-Katiskoon (183,7 metriä merenpinnan yläpuolella) virtaava uoma.
Katisko-Saarijärven vesitilavuus on 4 831 000 kuutiometriä.
Katisko-Saarijärvi (65.243.1.009) kuuluu Saukon valuma-alueeseen (65.243), joka on kolmannen jakovaiheen vesistö Kemijoen vesistössä (65). Toinen jakovaihe on Kaihuan voimalaitoksen valuma-alue (65.24) ja ensimmäinen jakovaihe on Keski-Kemijoen alue (65.2). Katisko-Saarijärvi on laajin Saukon valuma-alueen 35:stä vähintään hehtaarin laajuisesta vakavedestä.
FCS Arena

FCS Arena on Schaffhausenissa, Sveitsissä sijaitseva jalkapallostadion. Stadionin pääasiallinen käyttäjä on FC Schaffhausen. Stadion on valmistunut vuonnna 2016. Stadionin kokonaiskatsojakapasiteetti on 8 200 katsojaa. Stadionin pinta on tekonurmi. Kentän koko on 105 x 65 metriä.
Stade de la Fontenette

Stade de la Fontenette on Carougessa, Sveitsissä sijaitseva jalkapallostadion. Stadionin pääasiallinen käyttäjä on Etoile Carouge FC. Stadion on valmistunut vuonnna 1966. Stadionin kokonaiskatsojakapasiteetti on 7 200 katsojaa. Stadionin pinta on tekonurmi. Kentän koko on 105 x 65 metriä.
Centre sportif de Colovray

Centre sportif de Colovray on Nyonissa, Sveitsissä sijaitseva jalkapallostadion. Stadionin pääasiallinen käyttäjä on FC Stade Nyonnais. Stadion on valmistunut vuonnna 1991. Stadionin kokonaiskatsojakapasiteetti on 7 200 katsojaa, joista istumapaikkoja on 860. Stadionin pinta on tekonurmi. Kentän koko on 123 x 74 metriä.
Lidl Arena

Lidl Arena on Wilissa, Sveitsissä sijaitseva jalkapallostadion. Stadionin pääasiallinen käyttäjä on FC Wil 1900. Stadion on valmistunut vuonnna 1960. Stadionin kokonaiskatsojakapasiteetti on 6 000 katsojaa, joista istumapaikkoja on 700. Kentän pinta on luonnonnurmi. Kentän koko on 103 x 65 metriä.
Stadio Comunale Bellinzona

Stadio Comunale Bellinzona on Bellinzonassa, Sveitsissä sijaitseva jalkapallostadion. Stadionin pääasiallinen käyttäjä on AC Bellinzona. Stadion on valmistunut vuonnna 1948. Stadionin kokonaiskatsojakapasiteetti on 5 000 katsojaa, joista istumapaikkoja on 720. Kentän pinta on luonnonnurmi. Kentän koko on 105 x 68 metriä.
Vääräjärvi (Liperi)

Vääräjärvi on niemen ympärille kaartuva järvi Liperissä Pohjois-Karjalassa. Liperin lounaisosassa sijaitsevan Vääräjärven pinta-ala on 32,8 hehtaaria. Etäisyys Joensuusta on 37 kilometriä lounaaseen.
Maantiede.
Vääräjärveä jakaa etelärannalta pistävä niemi, jonka pinta-ala on lähes sama kuin järven. Järvi kaartuu niemen mukaisesti, joten pienestä koostaan huolimatta sen länsiosasta ei ole näköyhteyttä itäosaan. Noin puolet Vääräjärvestä on vähintään kuusi metriä syvä ja noin kolmasosa vähintään kymmenen metriä syvä. Syvä alue muodostaa yhtenäisen vyöhykkeen järven länsiosaan ja sen sisällä sijaitsee järven syvin piste, noin 27 metriä.
Vääräjärven saariluku on yksi. Saaren pinta-ala on noin 800 neliömetriä. Järven rannoilla on jonkin verran pientaloja ja itärannalla on pieni peltoalue. Järveä jakavan niemen korkeimmat kohdat kohoavat paikka paikoin yli 130 metrin korkeuteen merenpinnasta. Järven pohjoispuolitse kulkee seututie 476.
Vääräjärven luusua sijaitsee kaakossa. Lasku-uomalla ei ole karttanimeä ja se virtaa itään.
Vääräjärven vesitilavuus on 2 890 000 kuutiometriä.
Vääräjärvi (04.311.1.052) kuuluu Oriveden lähialueeseen (04.311), joka on kolmannen jakovaiheen vesistö Vuoksen vesistössä (04). Toinen jakovaihe on Oriveden alue (04.31) ja ensimmäinen jakovaihe on Oriveden–Pyhäselän alue (04.3). Vääräjärvi on 14:nneksi laajin Oriveden lähialueen 70:stä vakavedestä. Vettä siinä kuitenkin on enemmän kuin esimerkiksi alueen kolmanneksi laajimmassa järvessä eli Villasenjärvessä.
FC Fredericia

FC Fredericia on tanskalainen jalkapalloseura Fredericiasta. Seura pelaa kaudella 2025–26 korkeimmalla sarjatasolla Superliigassa. Seuran kotikenttä on Monjasa Park.
Hillerød Fodbold

Hillerød Fodbold on tanskalainen jalkapalloseura Hillerødista. Seura pelaa kaudella 2024–25 toiseksi korkeimmalla sarjatasolla 1. divisioonassa. Seuran kotikenttä on Farum Park.
Kolding IF

Kolding IF on tanskalainen jalkapalloseura Koldingista. Seura pelaa kaudella 2024–25 toiseksi korkeimmalla sarjatasolla 1. divisioonassa. Seuran kotikenttä on Autocentralen Park.
Blue Water Arena

Blue Water Arena on Esbjergissä, Tanskassa sijaitseva jalkapallostadion. Stadionin pääasiallinen käyttäjä on Esbjerg fB. Stadion on valmistunut vuonnna 1955. Stadionin kokonaiskatsojakapasiteetti on 16 942 katsojaa, joista istumapaikkoja on 10 786. Kentän koko on 110 x 70 metriä.
Monjasa Park

Monjasa Park on Fredericiassa, Tanskassa sijaitseva jalkapallostadion. Stadionin pääasiallinen käyttäjä on FC Fredericia. Stadion on valmistunut vuonnna 2006. Stadionin kokonaiskatsojakapasiteetti on 6 000 katsojaa, joista istumapaikkoja on 2 500. Kentän pinta on luonnonnurmi. Kentän koko on 105 x 68 metriä.
DS Arena

DS Arena on Hobrossa, Tanskassa sijaitseva jalkapallostadion. Stadionin pääasiallinen käyttäjä on Hobro IK. Stadion on valmistunut vuonnna 1958. Stadionin kokonaiskatsojakapasiteetti on 7 500 katsojaa, joista istumapaikkoja on 435. Kentän pinta on luonnonnurmi. Kentän koko on 105 x 68 metriä.
Pronoia (psykologia)

Pronoia on paranoian vastakohta. Termiä alettiin tässä merkityksessä käyttää vuonna 1982 viitattaessa mielentilaan, jossa henkilö kokee muiden liittoutuneen kokijan hyväksi.
Pronoia-termin lanseerasi uudissanana vuonna 1982 Fred H. Goldner, joka viittasi sillä tietyntyyppisiin harhaluuloisiin kuvitelmiin esimerkiksi siitä, että pelkkä tuttu on läheinen ystävä tai että tavanomaiset kohteliaisuudet osoittavat syvää kiintymystä ja sitoutumista tulevaan tukeen.
Pro Ventilation Arena

Pro Ventilation Arena on Hvidovressa, Tanskassa sijaitseva yleisurheilustadion. Stadionin pääasiallinen käyttäjä on Hvidovre IF. Stadion on valmistunut vuonnna 1935. Stadionin kokonaiskatsojakapasiteetti on 12 000 katsojaa, joista istumapaikkoja on 4 600. Jalkapallokentän koko on 102 x 65 metriä.
Nature Energy Park

Nature Energy Park on Odensessa, Tanskassa sijaitseva jalkapallostadion. Stadionin pääasiallinen käyttäjä on Odense Boldklub. Stadion on valmistunut vuonna 1941. Stadionin kokonaiskatsojakapasiteetti on 15 790 katsojaa, joista istumapaikkoja on 13 990. Kentän pinta on luonnonnurmi. Kentän koko on 105 x 68 metriä.
Autocentralen Park

Autocentralen Park on Koldingissa, Tanskassa sijaitseva yleisurheilustadion. Stadionin pääasiallinen käyttäjä on Kolding IF. Stadion on valmistunut vuonna 1931. Stadionin kokonaiskatsojakapasiteetti on 12 000 katsojaa, joista istumapaikkoja on 2 300. Jalkapallokentän pinta on luonnonnurmi. Jalkapallokentän koko on 105 x 70 metriä.
Nord Energi Arena

Nord Energi Arena on Hjørringissa, Tanskassa sijaitseva yleisurheilustadion. Stadionin pääasiallinen käyttäjä on Vendsyssel FF. Stadion on valmistunut vuonna 2015. Stadionin kokonaiskatsojakapasiteetti on 10 000 katsojaa, joista istumapaikkoja on 3 000. Jalkapallokentän pinta on luonnonnurmi. Jalkapallokentän koko on 102 x 65 metriä.
Roskilden urheilupuisto

Roskilden urheilupuisto on Roskildessa, Tanskassa sijaitseva jalkapallostadion. Stadionin pääasiallinen käyttäjä on FC Roskilde. Stadionin kokonaiskatsojakapasiteetti on 6 000 katsojaa, joista istumapaikkoja on 512. Kentän koko on 102 x 65 metriä.
Capelli Sport Stadion

Capelli Sport Stadion on Køgessa, Tanskassa sijaitseva yleisurheilustadion. Stadionin pääasiallinen käyttäjä on HB Køge. Stadionin kokonaiskatsojakapasiteetti on 4 000 katsojaa, joista istumapaikkoja on 1 026. Jalkapallokentän pinta on tekonurmi. Jalkapallokentän koko on 104 x 65 metriä.
Seyfulǵábit Májitov

Seyfulǵábit Májitov (1869 Kazanin kuvernementti – 16. elokuuta 1938) oli karakalpakstanilainen kirjailija.
Arskin seudulla tataariperheeseen syntynyt Májitov muutti vuonna 1880 perheensä mukana Aqtöben alueelle Kazakstaniin ja pian sen jälkeen Karakalpakstaniin. Hän oppi puhumaan täydellisesti karakalpakkia ja työskenteli luku- ja kirjoitustaitoisena volostin sihteerinä. Vuonna 1912 hän perusti Qońıratiin džadidismin aatteiden mukaisen uusimuotoisen koulun.
1920-luvun alussa Májitov toimi Qońıratin piirikunnan toimeenpanevan komitean sihteerinä ja kansanvalistusosaston päällikkönä. Hänet palkittiin Horezmin kansantasavallan punalipun kunniamerkillä vuonna 1924. Májitov työskenteli sittemmin "Erkin qaraqalpaq" -lehden vastaavana sihteerinä, laati vuodesta 1925 lähtien ensimmäiset karakalpakinkieliset koulujen oppikirjat sekä kirjoitti runoja ja näytelmiä sekä julkaisematta jääneitä romaaneja. Hän osallistui myös uusien latinlaisella kirjaimistolla painettujen oppikirjojen ja opetusohjelmien laatimiseen 1930-luvun vaihteessa.
”Vastavallankumoukselliseksi porvarilliseksi nationalistiksi” syytetty Májitov pidätettiin syyskuussa 1937. Hän kuoli vankilassa ennen tuomion julistamista. Kirjailija rehabilitoitiin vuonna 1958.
Taisto Mäki (sotilas)

Taisto Kalevi Mäki (s. 31. elokuuta 1938 Turku) on suomalainen evp esiupseeri, sotilasarvoltaan everstiluutnantti.
Mäki suoritti varusmiespalveluksensa Porin prikaatissa vuonna 1960 ja suuntasi sen jälkeen Kadettikoulun kurssille numero 47, josta valmistui vuonna 1962. Kadettikoulun jälkeen hän toimi opetusupseerina Porin prikaatissa 1962-1965 ja RUK:ssa 1965-1968. Hän palasi Haminasta takaisin Säkylään Porin prikaatin komppanian päälliköksi vuodeksi 1968. Tämän jälkeen hän siirtyi Lounais-Suomen sotilasläänin esikuntaan toimistopäälliköksi vuosiksi 1969-1971. Tämän jälkeen hän opiskeli Sotakorkeakoulussa Maasotalinjalla ja palasi sitten toimistopäällikön virkaan sotilasläänin esikuntaan vuosiksi 1973 ja 1974. Vuosina 1975–1982 hän toimi toimistopäällikkönä Turun sotilaspiirin esikunnassa, josta palasi pataljoonankomentajaksi Porin prikaatiin. Vuodet 1983–1988 Mäki toimi Porin prikaatin esikuntapäällikkönä, josta tehtävästi siirtyi reserviin. 
Siviilissä.
Reserviin siirryttyään Mäki on toiminut muiden muassa Varsinais-Suomen Väestönsuojeluyhdistyksen toiminnanjohtajana 1989-1992 ja suunnittelijana SafeSec Oy:ssa 1998-2009.
Säkylän kunnanvaltuustossa Mäki oli kaudella 1968–1989. 1970–71 hän toimi Upseeriliiton Turun osaston sihteerinä ja johtokunnan jäsenenä 1974-1981. Vuosina 1979-1982 hän oli Turun Tuomiokirkkoseurakunnan seurakuntavaltuuston jäsen ja 1982-1985 Säkylän kadettipiirin puheenjohtaja.
Mäki on ollut naimisissa vuodesta 1962 lähtien ja hänellä on kolme lasta - kaksi tytärtä ja poika
Marina Rebeka

Marina Rebeka (s. 10. syyskuuta 1980 Riika) on latvialainen ooppera- ja konserttilaulaja, joka on äänialaltaan sopraano.
Rebeka aloitti musiikkiopintonsa Latviassa ja jatkoi niitä Italiassa, jossa hän valmistui Conservatorio Santa Ceciliasta vuonna 2007. Hän sai opetusta myös Salzburgin kansainvälisessä kesäakatemiassa ja Pesaron Rossini-akatemiassa. Rebeka teki kansainvälisen läpimurtonsa esiintymällä Salzburgin musiikkijuhlilla Riccardo Mutin johdolla vuonna 2009. Hän on esiintynyt muun muassa Metropolitan-oopperassa, Carnegie Hallissa, La Scalassa, Covent Gardenissa, Concertgebouwissa, Bayerische Staatsoperissa, Wienin valtionoopperassa ja Zürichin oopperassa. Rebeka on laulanut sellaisten kapellimestarien kuin Mutin, Zubin Mehtan, Antonio Pappanon, Fabio Luisin, Yannick Nézet-Séguinin, Daniele Gattin, Marco Armiliaton, Michele Mariottin, Thomas Hengelbrockin, Paolo Carignanin, Ottavio Dantonen ja Dan Ettingerin johdolla. Rebekan ohjelmistoon on kuulunut teoksia muiden muassa Georg Friedrich Händeliltä, Luigi Cherubiniltä, Vincenzo Belliniltä, Gaetano Donizettilta, Gioacchino Rossinilta, Giuseppe Verdiltä, Jules Massenetilta, Pjotr Tšaikovskilta ja Igor Stravinskylta. Rebeka on myös merkittävä konserttiesiintyjä, joka on pitänyt laajalti resitaaleja.
Rebeka on tehnyt monia levytyksiä, joiden joukossa on oopperoiden kokonaisäänityksiä, sooloalbumeita ja konserttiohjelmiston tulkintoja. Hän on äänittänyt useille eri levymerkeille ja perustanut oman Prima Classic -levy-yhtiönsä. Rebeka on saanut ICMA-palkintoja, Diapason d’Orin ja "Opéra"-lehden Diamantin. Joulukuussa 2016 hän sai Kolmen Tähden ritarikunnan arvon kulttuurisista saavutuksistaan. Rebeka valittiin kaudelle 2017–2018 Münchner Rundfunkorchesterin historian ensimmäiseksi residenssitaiteilijaksi.
Wild Side Story

Wild Side Story on Lars Jacobin satiirinen lavashow, joka esitettiin ensimmäisen kerran nuorille kuubalaisille pakolaisille vuonna 1973 Miami Beachillä. Sittemmin sitä on esitetty yli 500 kertaa (1973-2004) Floridassa, Ruotsissa, Kaliforniassa ja Espanjassa.
Ohjelma on tarjonnut työpaikkoja sadoille nuorille eri kansallisuuksista, mukaan lukien Mohombi, Christer Lindarw, Ulla Andersson Jones (Quincy Jonesn vaimo) ja Helena Mattsson.
Tukholmassa se esitettiin vuonna 1976 Alexandran yökerhossa ja uudelleen kesän 1997 aikana italialaisen taiteilijan Lino Ajellon yökerhossa "Camarillossa".
"Wild Side Story" esitettiin viimeksi Tukholman vanhakaupunkissa vuonna 2013, päivänä, jolloin tuli kuluneeksi 40 vuotta sen ensi-illasta Floridassa.
Matti Aaltonen (upseeri)

Matti Tapio Aaltonen (s. 23. kesäkuuta 1929 Tohmajärvi) on suomalainen evp esiupseeri, sotilasarvoltaan eversti.
Aaltonen kirjoitti ylioppilaaksi Helsingin Lyseosta 1958, suoritti varusmiespalveluksensa JP/JR9:ssa ja suuntasi vuonna 1953 opiskelemaan Kadettikoulun kursille numero 39. Kadettikoulun jälkeen hän palveli nuorempana upseerina Jääkäripataljoona 2:ssa 1952-1953, 4. prikaatissa 1955 ja Panssarirykmentissä 1955-1956. Vuonna 1956 hän toimi Panssarikoulussa opetusupseerina ja vuodesta 1958 Panssarirykmentissä toimistoupseerina ja komppanianpäällikkönä. Vuonna 1961 hän siirtyi Pääesikuntaan aseosaston toimistoupseeriksi. Vuoden 1965 hän opiskeli Sotakorkeakoulun maasotalinjalla ja palasi sieltä PE:n aseosastolle. 1966 Aaltonen siirtyi Panssariprikaatin esikuntaan toimistopäälliköksi ja sieltä 1971 Etelä-Suomen sotilasläänin esikuntaan. 1972-1975 hän toimi opettajana Sotakorkeakoulussa. 1975 hänet nimitettiin Panssariprikaatiin vaunupataljoonan komentajaksi ja 1979 koko prikaatin komentajaksi. Sieltä hän siirtyi vielä Pääesikunnan koulutusosaston päälliköksi 1983 ja siirtyi reserviin 1988.
Freddie Slater

Freddie Slater (s. 9. elokuuta 2008 Stratford-upon-Avon) on brittiläinen autourheilija.
Ura.
Menestyksekkään Karting-uran jälkeen Slater aloitti kilpauransa Ginetta Junior Championship -sarjassa, jossa hän voitti Ginetta Junior talvisarjan mestaruuden vuonna 2022 ja seuraavana vuonna 2023 Ginetta Junior pääsarjan mestaruuden.
Slater aloitti uransa formulaluokissa vuonna 2023 ajaen Britannian Formula 4 ja Euro 4 Championship -sarjoissa. Vuonna 2024 Slater voitti Formula 4 UAE ja Italian Formula 4 -sarjojen mestaruudet. Hän sijoittui myös Euro 4 Championship -sarjassa toiseksi.
Vuonna 2025 Slater ajoi Formula Regional Middle East Championship -sarjassa ja sijoittui sarjassa toiseksi. Hän kilpaili samana vuonna Formula Regional European Championship, FIA Formula 3 Championship ja GB3 Championship -sarjoissa. Slater voitti päättyneellä kaudella Formula Regional -sarjan mestaruuden.
Vuonna 2026 Slater ajaa täyden kauden F3-sarjassa Tridentillä.
Hökåsen

Hökåsen on entinen taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 2 986 asukasta vuoden 2023 lopussa.
Irsta

Irsta on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 2 942 asukasta vuoden 2023 lopussa.
Tillberga

Tillberga on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 2 191 asukasta vuoden 2023 lopussa.
Little Gerhard

Little Gerhard (oik. Karl-Gerhard Lundkvist; s. 17. toukokuuta 1934 Tillberga) on ruotsalainen rocklaulaja. Hän aloitti uransa vuonna 1957 ja hänen suurimpia hittejään ovat ”Buona Sera” sekä ”Den siste mohikanen”.
Ullamaria Pallasmaa

Ullamaria Pallasmaa (s. 1938 Helsinki) on suomalainen taidekriitikko ja kuvataidevaikuttaja.
Pallasmaa toimi Oulun taidemuseon johtajana vuodesta 1991, kunnes vuodenvaihteessa 2001–2002 häntä seurasi Taina Myllyharju. Ennen Oulun taidemuseota hän työskenteli Helsingin taidehallissa ja Taidemaalariliitossa.
Barkarö

Barkarö on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 2 029 asukasta vuoden 2023 lopussa.
Enhagen-Ekbacken

Enhagen-Ekbacken on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 1 064 asukasta vuoden 2023 lopussa.
Dans Ločmelis

Dans Ločmelis (s. 21. tammikuuta 2004 Jelgava, Latvia) on latvialainen jääkiekkoilija, pelipaikaltaan keskushyökkääjä. Ločmelis pelaa NHL-joukkue Boston Bruinsin organisaatiossa pääasiassa AHL-joukkue Providence Bruinsissa. Hänellä on sopimus Bruinsin kanssa kauden 2027–2028 loppuun saakka.
Ločmelisin kasvattajaseura on HK Zemgale. Ennen Bruinsin organisaatioon siirtymistä hän pelasi Latvian pääsarjassa Optibet hokeja līgassa HK MOGOn joukkueessa, SHL-joukkue Luleå HF:n joukkueessa ja Massachusettsin yliopiston joukkueessa. Bruins varasi hänet neljännellä kierroksella 119. varausvuorolla .
Ločmelis on kuulunut Latvian joukkueeseen Latvian ja Suomen MM-kilpailuissa 2023, Tšekin MM-kilpailuissa 2024, Ruotsin ja Tanskan MM-kilpailuissa 2025 ja karsintaturnauksessa Milano-Cortinan talviolympialaisiin 2026. Suomen ja Latvian MM-kilpailuissa 2023 hän saavutti Latvian joukkueessa MM-pronssimitalin.
Ločmelis on pelannut yhdeksän Latvian pääsarjan Optibet hokeja līgan runkosarjan ottelua. Näissä otteluissa hän on tehnyt kolme maalia. Ločmelis on pelannut kuusi Optibet hokeja lōgan pudotuspelien ottelua. Näissä otteluissa hän on tehnyt yhden maalin. Ločmelis on pelannut kaksi SHL:n runkosarjan ottelua ilman tehopisteitä. Ločmelis on pelannut kuusi AHL:n runkosarjan ottelua. Näissä otteluissa hän on tehnyt kolme maalia ja yhdeksän syöttöä eli yhteensä 12 tehopistettä. Ločmelis on pelannut neljä AHL:n pudotuspelien ottelua. Näissä otteluissa hän on syöttänyt yhden maalin. Kaikki uran tilastot päivitetty 17. toukokuuta 2025.
Dingtuna

Dingtuna on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 1 118 asukasta vuoden 2023 lopussa.
Tidö-Lindö

Tidö-Lindö on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 718 asukasta vuoden 2023 lopussa.
Örtagården

Örtagården on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 462 asukasta vuoden 2023 lopussa.
Tortuna

Tortuna on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 416 asukasta vuoden 2023 lopussa.
Kärsta och Bredsdal

Kärsta och Bredsdal on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 261 asukasta vuoden 2023 lopussa.
Munga

Munga on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 335 asukasta vuoden 2023 lopussa.
Harkie

Harkie on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 361 asukasta vuoden 2023 lopussa.
Hustahöjden

Hustahöjden on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 247 asukasta vuoden 2023 lopussa.
Lycksta

Lycksta on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 247 asukasta vuoden 2023 lopussa.
Malmen

Malmen on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 247 asukasta vuoden 2023 lopussa.
Stora Skogstorp

Stora Skogstorp on taajama Västeråsin kunnassa Västmanlandin läänissä samannimisessä historiallisessa maakunnassa Ruotsissa. Taajamassa oli 201 asukasta vuoden 2023 lopussa.
Beyoğlu

Beyoğlu on kaupunginosa ja piirikunta Istanbulin Euroopan-puoleisella osalla. Se on tärkeä liikekeskus. Kaupunginosassa oli 225 920 asukasta vuonna 2022.
Komparatiivi (sija)

Komparatiivi on joidenkin kielten kieliopeissa nimitys sijamuodolle, jolla ilmaistaan vertailua.
Mordvalaiskielten komparatiivi.
Ersän ja mokšan kielen "ška"-päätteisillä adjektiivi- tai adverbimuodoilla ilmaistaan määrää tai mittaa johonkin verraten (esim. "alašaška" ’hevosen kokoinen’, "kizə̑ška" ’kesän mittaan’). Tätä muototyyppiä kuvataan useissa kieliopeissa nominien sijamuodoksi, mutta "ška"-muotoja on pidetty myös johdoksina. Suffiksi "-ška" palautuu ilmeisen läpinäkyvästi substantiiviin "ška" ’aika’. 
Marilaiskielten modaali-komparatiivi.
Marin "la"-päätteistä sijaa nimitetään uudemmissa kieliopeissa modaaliksi, joskus myös modaali-komparatiiviksi tai komparatiiviksi. Sillä muodostetaan jonkin tapaan toimimista ilmaisevia adverbiaaleja, esim. "omsam tymərla perkalaš" ’paukuttaa ovea rummun lailla’, sekä erityisesti kielten nimistä kyseisen kielen käyttämisen ilmauksia (marla ojlaš" ’puhua maria/mariksi’, marla kniga" ’marinkielinen kirja’).
Komparatiivisijoja muissa kielissä.
Vertailua ilmaisevia, komparatiiviksi nimitettyjä sijamuotoja tunnetaan joidenkin muidenkin kielten kieliopeissa. Tšetšeenin kielessä "-l"-päätteistä komparatiivisijaa käytetään vertailurakenteissa merkitsemään vertailukohtaa: "san mashina hwan mashinal xazax ju" ’minun autoni on sinun autoasi kauniimpi’.
Taisto Mäki

Taisto Mäki voi tarkoittaa ainakin seuraavia:
Porin Taidekoulu (taiteen perusopetus)

Porin taidekoulu on laitos joka antaa kuvataiteessa perusopetusta kohderyhmälle 4 - 16 -vuotiaan lapset ja nuoret. Se tarjoaa lisäksi taiteen perusopetusta aikuisille iltaisin. Opetuksen tarkoituksena on antaa valmiuksia kuvalliseen ilmaisuun harrastuksena tai valmennuksena ammattiopintoihin. Koulutus kestää neljä lukuvuotta. Tämä lasten ja nuorten kuvataidekoulu toimii Porin keskustassa entisessä Kallelan koulussa lähellä pääkirjastoa.
Aiheesta muualla.
Porin taidekoulun ryhmät Porin kaupungin verkkosivuilla
The One I Gave My Heart To

The One I Gave My Heart To on Aaliyah’n levyttämä kappale vuodelta 1997. Se on musiikillisesti pop-balladi, jonka sanoitti lauluntekijä Diane Warren. Kappale julkaistiin viidentenä ja viimeisenä singlenä Aaliyah’n toiselta studioalbumilta "One in a Million".
Musiikkiarvostelijat kehuivat Aaliyah’n laulutulkintaa, ja single menestyi myös listoilla päästen muun muassa Billboard Hot 100 -listan yhdeksänneksi. RIAA on myöntänyt singlelle kultalevyn.
Maurice McGregor

Maurice McGregor (24. maaliskuuta 1920 Etelä-Afrikka – 4. elokuuta 2025) oli eteläafrikkalaissyntyinen, Kanadaan asettunut kardiologi ja professori. Hänestä tuli yksi merkittävimmistä terveydenhuollon menetelmien arvioinnin vaikuttajista Kanadassa.
McGregor valmistui Witwatersrandin yliopistosta vuonna 1942 ja palveli Etelä-Afrikan lääkintäjoukoissa toisessa maailmansodassa Italian alueella. Toisen maailmansodan päätyttyä hän tapasi tulevan vaimonsa, lääkäri Margaret Becklaken. Vuonna 1948 pariskunta lähti Lontooseen, jossa meni naimisiin. McGregor jatkoi siellä lääketieteellisiä opintojaan kardiologiassa. Pariskunta palasi Etelä-Afrikkaan 1950-luvun alkupuolella, mutta lähti McGill-yliopistoon Kanadaan vuonna 1957. Pariskunnalle syntyi kaksi lasta. 
McGregor oli David Batesin kanssa perustamassa Cardio-Respiratory Servicea Royal Victoria Hospitaliin ja Montrealin lastensairaalaan. Hän työskenteli kardiologian johtajana ja ylilääkärinä Royal Victoria Hospitalissa. Lisäksi hän oli McGill-yliopistossa dekaani ja vararehtori. McGregor lähti vuonna 1984 kutsuttuna Witwatersrandin yliopistoon lääketieteen dekaaniksi. Hän palasi Kanadaan vuonna 1987. McGregor oli vuosina 1988–1994 Conseil d’évaluation des technologies et modes d’intervention en santé du Québecin ensimmäinen puheenjohtaja.
McGregorista tuli vuonna 2001 McGill University Health Centre menetelmien arvioinnin yksikön ensimmäinen puheenjohtaja. Hänelle myönnettiin vuonna 2011 Dr. Jill M. Sanders Award of Excellence in Health Technology Assessment. McGregorista tehtiin joulukuussa 2010 Order of Canadan upseeri. Vuonna 2014 hänen kunniakseen perustettiin Dr. Maurice McGregor Award.
Olli Jussila

Olli Kalervo Jussila (22. tammikuuta 1937 Oulu – 25. huhtikuuta 2008) oli suomalainen matematiikan emeritusprofessori.
Olli Jussila syntyi opettajien Jouko Kalervo Jussila ja Elli Elisabeth Rajanen perheeseen. Professori Osmo Jussila oli hänen veljensä. Olli Jussila avioitui 1968 opettaja Lahja Marjatta Huhtisen kanssa. Jussila tuli ylioppilaaksi Rovaniemen yhteislyseosta 1955 ja valmistui Helsingin yliopistosta filosofian kandidaatiksi 1959 ja lisensiaatiksi 1960. Filosofian tohtoriksi hän väitteli Oulun yliopistossa 1963.
Jussila oli Helsingin yliopistossa tähtitieteen observatorion toimistoapulainen 1958–59 ja vt. assistentti 1959–1960. Oulun yliopiston matematiikan assistentti hän oli 1960–1963 ja vt. apulaisprofessori 1961–1962 ja Helsingin yliopiston matematiikan vt. apulaisprofessori 1968–1969 ja apulaisprofessori ja professori 1969–2000. Jussila sai Ernst Lindelöf -palkinnon 1960.
Jussila kuoli vuonna 2008. Hänet on haudattu Helsingissä Malmin hautausmaalle.
FK Akron Toljatti

FK Akron Toljatti on venäläinen jalkapalloseura Toljatista. Seura pelaa kaudella 2024–25 korkeimmalla sarjatasolla Valioliigassa. Seuran kotikenttä on Samara-Arena.
FK Dynamo Mahatškala

FK Dynamo Mahatškala on venäläinen jalkapalloseura Mahatškalasta. Seura pelaa kaudella 2024–25 korkeimmalla sarjatasolla Valioliigassa. Seuran kotikenttä on Anži-Arena.
FK Fakel Voronež

FK Fakel Voronež on venäläinen jalkapalloseura Voronežista. Seura pelaa kaudella 2024–25 korkeimmalla sarjatasolla Valioliigassa. Seuran kotikenttä on Fakel.
FK Pari Nižni Novgorod

FK Pari Nižni Novgorod on venäläinen jalkapalloseura Nižni Novgorodista. Seura pelaa kaudella 2024–25 korkeimmalla sarjatasolla Valioliigassa. Seuran kotikenttä on Nižni Novgorodin stadion.
Caral-Supen sivilisaatio

Caral-Supen sivilisaatio (myös Norte Chico) oli Etelä-Amerikan muinainen kulttuuri noin 3000–1800 eaa. Keskuspaikat sijaitsivat Supe-, Pativilca-, Fortaleza- ja Huaura-jokien laaksoissa nykyisen Perun rannikon keskivaiheilla. Alueen muinaisin asutus keskittyi meren lähettyville ja perustui kalastukseen. Maanviljelyn yleistyttyä väestöä siirtyi jokilaaksoihin, jotka ovat Andien rannikkoaavikon ainoita viljelykelpoisia paikkoja.
Andien sivilisaatio oli Amerikan ensimmäinen sivilisaatio ja yksi maailmanhistorian kuudesta itsenäisesti syntyneestä sivilisaatiosta. Muut olivat Mesopotamia, Egypti, Indus-kulttuuri, Kiina ja Mesoamerikka. Caral-Supe edelsi Mesoamerikan olmeekkeja yli tuhannella vuodella ja Andien varhaisimpana sivilisaationa perinteisesti pidettyä Chavínin kulttuuria yli kahdella vuosituhannella. Sen alueella oli kaupunkeja jo vuoden 3000 eaa. tienoilla. Muualla maailmassa yhtä suuria ja tehokkaasti järjestäytyneitä kaupunkeja oli tuohon aikaan vain Sumerissa. Suurin ja tärkein kaupunki oli Caral, joka mahdollisesti oli esihistoriallisen valtion pääkaupunki.
Caral-Supen asutuskeskusten löytyminen 1990-luvulla ja niiden radiohiiliajoitus 2000-luvun alussa ovat merkittävästi vaikuttaneet käsityksiin Andien sivilisaation alkuperästä. Caral-Supe-kaudella syntyivät esimerkiksi "aylluihin" järjestäytynyt yhteiskunta, pengerviljely, varhaisin kalenterijärjestelmä, "quipu"-solmukirjoitus ja monet Andien arkkitehtuurille ominaiset piirteet. Ilmeisesti myös Andien uskonto kehittyi Caral-Supessa, jonka alueelta on löydetty vanhin Sauvajumalaa esittävä kuva.
Are You That Somebody?

Are You That Somebody? on Aaliyah’n levyttämä, "Eläintohtori"-elokuvan soundtrackille sisältyvä kappale vuodelta 1998. Timbaland tuotti ja sanoitti kappaleen, toisena lauluntekijänä toimi Static Major. Timbaland myös esittää kappaleen rap-osuudet. Single tuli urbaania popmusiikkia soittaville radiokanaville 26. toukokuuta 1998. 
Soul- ja avant-funk-vaikutteisella kappaleella on myös instrumenttisointia, kuten staccato-kitarariffejä sekä rumpu-bassoa. Siihen lisättiin myös beatboxingia ja vauvan jokellusta. Kappaleen sanoitukset viittaavat intiimiin suhteeseen, joka on pidettävä salassa kertojan julkisen statuksen vuoksi.
Single ja sen musiikkivideo ovat saaneet kehuja innovatiivisesta soundistaan ja koreografiastaan. Kappale oli myös kansainvälinen listamenestys, sijoittuen Billboardin radiosoittolistan neljänneksi ja kärkeen muun muassa Hot R&amp;B Airplay -listalla. Joulukuussa se pääsi Billboard Hot 100 -listan sijalle 21. Aaliyah oli kappaleesta Grammy-ehdokkaana parhaan r&amp;b-esityksen kategoriassa.
Neuvosto-Venäjän vuoden 1918 perustuslaki

Neuvosto-Venäjän vuoden 1918 perustuslaki oli Venäjän sosialistisen federatiivisen neuvostotasavallan perustuslaki. Sen hyväksyi viides yleisvenäläinen neuvostokongressi Venäjän sisällissodan aikana 10. päivänä heinäkuuta vuonna 1918. 
Perustuslain 1. artiklassa Venäjä julistettiin työläisten, sotilaiden ja talonpoikien neuvostojen edustajien tasavallaksi. 12. artiklan mukaan korkein valta Neuvosto-Venäjällä kuului yleisvenäläiselle neuvostokongressille ja sen kokousten välisenä aikana yleisvenäläiselle toimeenpanevalle keskuskomitealle.
Ibrayım Yusupov

Ibrayım Yusupov (5. toukokuuta 1929 Shımbayn piirin Azatin kylä – 24. heinäkuuta 2008 Nukus) oli karakalpakstanilainen kirjailija.
Ibrayım Yusupov valmistui Karakalpakstanin opettajakorkeakoulusta vuonna 1949 ja työskenteli sen jälkeen siellä opettajana. Hän oli "Ámiwdárya"-lehden päätoimittaja vuosina 1961–1962, historian, kielen ja kirjallisuuden instituutin tutkija ja osastonjohtaja vuosina 1962–1965, Karakalpakstanin kirjailijaliiton puheenjohtaja vuosina 1965–1980 ja "Sovet Qaraqalpaqstanı" -lehden päätoimittaja vuosina 1980–1985. Yusupov toimi Karakalpakstanin ja Uzbekistanin korkeimman neuvoston kansanedustajana ja myöhemmin erilaisissa yhteiskunnallisissa tehtävissä.
Yusupovia pidetään yhtenä 1900-luvun merkittävimmistä karakalpakkirunoilijoista. Hänen tuotannolleen on ominaista filosofinen mietteliäisyys, psykologismi, hienostunut lyyrisyys ja rikas kansanomainen kuvakieli. Yusupovin ensimmäiset teokset ilmestyivät vuonna 1946 ja ensimmäinen kokoelma vuonna 1955. Hän on julkaissut karakalpakiksi kolmisenkymmentä runokirjaa ja yhden proosakokoelman, laatinut näytelmiä, toiminut kirjallisuudentutkijana ja kääntäjänä sekä sanoittanut Karakalpakstanin tasavallan kansallislaulun. Yusupovin teoksia on käännetty venäjäksi, uzbekiksi ja muille kielille.
Yusupov liittyi Neuvostoliiton kirjailijaliittoon vuonna 1956 ja Neuvostoliiton kommunistiseen puolueeseen vuonna 1957. Hän sai Karakalpakstanin valtionpalkinnon vuonna 1970. Kirjailijalle on myönnetty Karakalpakstanin (1974) ja Uzbekistanin (1992) kansanrunoilijan sekä Uzbekistanin sankarin (2005) arvonimet.
Promotion League

Promotion League on Sveitsin jalkapallon kolmanneksi korkein sarjataso. Sarjassa pelaa 18 joukkuetta kaudella 2024–2025. Sarjaa hallinnoi Sveitsin jalkapalloliitto.
Sveitsin 1. liiga

Sveitsin 1. liiga on Sveitsin jalkapallon neljänneksi korkein sarjataso. Sarja on jaettu kolmeen lohkoon, joissa jokaisessa pelaa 16 joukkuetta kaudella 2024–2025. Sarjaa hallinnoi Sveitsin jalkapalloliitto.
Sosialistinen sionismi

Sosialistinen sionismi tai työväen sionismi on sionismin suuntaus, joka pyrki saavuttamaan juutalaisten kansallisen ja sosiaalisen itsenäisyyden yhdistämällä sionismin ja sosialismin. Sen perustaja oli Nachman Syrkin, joka esitti näkemyksensä sosialistisesta sionismista ennen vuoden 1899 kolmatta sionistikongressia.
Sosialistisen sionismin filosofia perustui olettamukseen, että juutalaisten diaspora jäisi ratkaisematta sosialistisen vallankumouksen jälkeen, ja lopullinen ratkaisu juutalaisten olemassaolon epäkohtiin olisi juutalaisten siirtolaisuus jollekin heille varatulle maa-alueelle. Dov Ber Borochovin mukaan kapitalismin kehitys johtaisi väistämättä juutalaisten siirtolaisuuteen Palestiinaan ja että vain siellä juutalaisen kansan talous voitaisiin muodostaa uudelleen juutalaisen proletariaatin luokkataistelun perustaksi. Hänen mukaansa sionismi oli juutalaiselle kansalle historiallis-taloudellinen välttämättömyys ja juutalaisen proletariaatin tuli olla siinä johtoasemassa.
Sosialistisen sionismin käsitteellisestä ja filosofisesta perustasta, menetelmistä sekä suhteesta muiden maiden sosialistisiin järjestöihin vallitsi kuitenkin syvä erimielisyys. Liikkeen piirissä vaikutti useita tulevan Israelin valtion merkittäviä hahmoja kuten David Ben-Gurion, Jitzhak Ben-Zvi ja Berl Katznelson.
Ensimmäinen Palestiinaan muuttanut merkittävä liikkeen edustaja oli Aaron David Gordon, jonka mukaan vain fyysisen työn ja maahan palaamisen avulla juutalainen kansa voisi saavuttaa kansallisen pelastuksen Palestiinassa. Gordon saapui Palestiinaan vuonna 1905, ja hänellä oli tärkeä rooli Palestiinan juutalaisasutusten kollektivisoinnissa. Gordon ja hänen seuraajansa perustivat ensimmäisen kibbutsin Deganyahiin Itä-Galileassa. Sosialistinen sionismi oli useimpien Israelin siirtokuntaliikkeiden ja Israelin työväenpuolueen innoittaja.
Laserhitsaus

Laserhitsaus on laseria käyttävä hitsausmenetelmä, joka ei tarvitse täytemateriaalia metallien hitsaukseen. Menetelmällä voidaan saada myös syvälle ulottuva liitos ("avaimenreikä"). Laserhitsauksella voidaan yhdistää erilaisia materiaalia kuten sähköauton akkujärjestelmässä. Laserhitsausta voidaan käyttää polymeerimuovien hitsauksessa ultraäänen sijaan.
Can’t Catch Me Now

Can’t Catch Me Now on yhdysvaltalaisen laulaja-lauluntekijä Olivia Rodrigon kappale vuodelta 2023. Se on mukana dystopiaelokuvassa "" ("The Hunger Games: The Ballad of Songbirds &amp; Snakes"). Kappaleen ovat säveltäneet Rodrigo ja Dan Nigro, joka toimi myös sen tuottajana. Kappale julkaistiina singlenä 3. marraskuuta 2023.
”Can’t Catch Me Now” nousi Britannian singlelistan sijalle 12. Yhdysvalloissa se oli listasijalla 56. ”Can’t Catch Me Now” oli ehdolla parhaan visuaaliselle medialle tehdyn kappaleen Grammy-palkinnon voittajaksi.
Tuotanto.
Olivia Rodrigo sävelsi ”Can’t Me Now” -tuottajansa Dan Nigron kanssa. Hän oli työskennellyt Nigron kanssa jo albumeillaan "Sour" (2021) ja "Guts" (2023). Yhdysvaltalainen laulaja Chappell Roan laulaa kappaleella taustoja.
Rodrigo on kertonut kirjoittaneensa kappaleen " -elokuvan naispäähenkilön Lucy Gray Bairdin näkökulmasta. Hän piti kappaleen kirjoittamista elokuvaan mielenkiintoisena, sillä hän oli aiemmin kirjoittanut lähinnä omasta elämästään.
Kappale kertoo ilosta ja vapaudentunteesta, jota Lucy tuntee elokuvan lopussa. Hän puhuu kappaleessa entiselle rakastetulleen. Hän sanoo, että tulee aina kummittelemaan tämän ajatuksissa, mutta tämä ei voi enää saada häntä. Kappale soi elokuvassa lopputekstien aikana.
”Can’t Catch Me Now” on on balladi. Kappale poikkeaa tyyliltään Rodrigon aiemmasta pop- ja alternative-tuotannosta. Se on tyyliltään folkia ja folkrockia. Kappale alkaa akustisen kitaran soittamalla melodialla. Myöhemmin sen intensiteetti kasvaa ja mukaan liittyy jousisoittimia.
Julkaisu ja vastaanotto.
”Can’t Catch Me Now” julkaistiin singlenä 3. marraskuuta 2023. Single julkaistiin digitaalisesti ja 7 tuuman vinyylinä. ”Can’t Catch Me Now” oli toinen single soundtrack-albumilta ". Rachel Zeglerin levytys kappaleesta ”The Hanging Tree” oli julkaistu ensimmäisenä singlenä 19. lokakuuta.
”Can’t Catch Me Now” nousi Britannian singlelistan sijalle 12. Se oli sijalla sijalla 5 Irlannissa ja sijalla 15 Uudessa-Seelannissa. Yhdysvalloissa kappale nousi Billboard Hot 100 -listan sijalle 56. Single on saanut platinalevyn sertifikaatin Australiassa ja Kanadassa ja timanttilevyn sertifikaatin Brasiliassa.
”Can’t Catch Me Now” sai hyviä arvosteluja mediassa. Rodrigon lauluääntä kehuttiin. Monien mielestä uusi folktyyli sopi hänelle.
Kappale oli ehdolla parhaan visuaaliselle medialle tehdyn kappaleen Grammy-palkinnon voittajaksi. Se voitti parhaan scifi- tai fantasiaelokuvaan tehdyn kappaleen palkinnon Hollywood Music in Media Awards -gaalassa ja parhaan visuaaliseen mediaan tehdyn kappaleen palkinnon Society of Composers &amp; Lyricists Awards -gaaloissa.
Musiikkivideo.
Kappaleelle julkaistiin musiikkivideo, jonka ohjasi Leonn Ward. Se julkaistiin 13. marraskuuta 2023. Videon alussa Rodrigo laulaa ja soittaa kitaraa metsämökissä. Hän lähtee mökistä ja vaeltaa niityllä. Välillä näytetään Lucy Gray Bairdin ja Coriolanus Snow’n kohtauksia "Balladi laululinnuista ja käärmeistä" -elokuvasta.
Kokoonpano.
Muusikot
Tuotanto
Adana Demirspor

Adana Demirspor on turkkilainen jalkapalloseura Adanasta. Seura pelaa kaudella 2024–25 korkeimmalla sarjatasolla Turkin Superliigassa. Seura on perustettu vuonna 1940. Seuran kotikenttä on Yeni Adana Stadion.
Bodrum FK

Bodrum FK on turkkilainen jalkapalloseura Bodrumista. Seura pelaa kaudella 2024–25 korkeimmalla sarjatasolla Turkin Superliigassa. Seura on perustettu vuonna 1931. Seuran kotikenttä on Grey Beton Bodrum Stadion.
Eyüpspor

Eyüpspor on turkkilainen jalkapalloseura Istanbulista. Seura pelaa kaudella 2024–25 korkeimmalla sarjatasolla Turkin Superliigassa. Seura on perustettu vuonna 1919. Seuran kotikenttä on Recep Tayyip Erdoğan Stadion.
Slakthusområdetin metroasema

Slakthusområdet on rakenteilla oleva metroasema Tukholman metron sinisellä linjalla. Asema on osa sinisen linjan eteläistä jatketta Kungsträdgårdenista nykyiselle vihreän linjan haaralle Hagsätraan. Metroasema sijaitsee Slakthusområdetin kaupunginosassa, ja se korvaa valmistuessaan nykyiset Enskede Gårdin ja Globenin asemat. Se sijaitsee noin 50 metriä maanpinnan alapuolella. Aseman on tarkoitus avautua vuonna 2030. 
Suunnittelu ja rakentaminen.
Asemalla on yksi maanalainen laituri, ja sillä on kaksi sisäänkäyntiä. Rökerigatanille tuleva pohjoinen sisäänkäynti on noin 200 metrin päässä nykyisestä Globen-asemasta. Eteläinen sisäänkäynti, Hallvägenin ja Charkmästargatanin risteyksessä, sijoittuu suunnitellun uuden puiston alle.
Aseman rakentaminen aloitettiin osana meneillään olevaa sinisen linjan jatketta Söderortin suuntaan. Alueen alla on käynnissä tunneli- ja kallioräjäytystyöt aseman ja siihen liittyvän infrastruktuurin rakentamisen valmistelemiseksi. Aseman odotetaan valmistuvan vuoteen 2030 mennessä, ja ympäröivän Slakthusområdet-alueen kunnostuksen odotetaan valmistuvan vuonna 2033. 
Ympäröivä alue.
Slakthusområdetin asema on suunniteltu palvelemaan uusia asukkaita ja yrityksiä Slakthusområdetissä, joka muutetaan uudeksi kaupunkialueeksi, jossa on asuntoja, liiketiloja ja kouluja. Slakthusområdetin aseman avaamisen myötä nykyiset asemat Enskede Gårdissa ja Globenissa suljetaan, ja niitä palveleva vihreän linjan haara Hagsätraan yhdistetään siniseen linjaan.
Galleria Ratamo

Galleria Ratamo on näyttelytila Jyväskylän vanhoilla veturitalleilla. Joko valokuvaan tai taidegrafiikkaan liittyvät näyttelyt vaihtuvat kuukausittain.
Gallerian yhteydessä toimii Grafiikka- ja valokuvakeskus, jota ylläpitävät Jyväskylän taidemuseo ja Luovan valokuvauksen keskus. Keskus tarjoaa grafiikan ja valokuvan työtiloja kuten pimiöitä. Grafiikassa on työtiloja syvä-, koho- ja silkkipainoa varten. Tiloissa järjestetään myös työpajoja ja kursseja.
Näyttelytila toimi aiemmin Halosen talossa nimellä Galleria Harmonia. Galleria perustettiin vuonna 1983 talon yläkertaan ja grafiikan työtilat kerrosta alemmaksi.
Vuoden 1995 alusta Galleria Fotogram sulautettiiin Harmoniaan, ja valokuvataide tuli gallerian toimintaan mukaan.
Toiminta jatkui Halosen talossa, kunnes se vuonna 2012 siirtyi Veturitalleille,
Valkoinen Biisoninainen

Valkoinen Biisoninainen ("Wohpé", "Ptésawin") on lakotojen intiaanikansan mytologiassa esiintyvä hahmo. Lakotojen mytologiassa hän toi heille piipun ja seitsemän pyhää seremoniaa.
Lakotojen mytologian mukaan maailman aikojen alussa vallitsi epäjärjestys ihmisten, eläinten ja yli-inhimillisten asioiden välillä. Valkoinen Biisoninainen saapui korjaamaan tämän epäjärjestyksen. Hänen sanotaan antaneen lakotoille pyhän piipun, sekä perusteet muille uskonnollisille seremoniolle. Valkoisen Biisoninaisen seitsemän pyhän seremonian kautta biisoni täyttäisi maan ja samalla lakotat kukoistaisivat. Seitsemän seremoniaa ovat hikoilumaja ("Inipi"), sukulaisuuden luominen ("Hunka"), näynetsintä ("Hanbleceya"), tytön murrosikäriitti ("Isnati alowanpi"), pallonheitto­riitti ("Tapa wankayeyapi"), sielun säilyttäminen ("Wakicagapi") ja aurinkotanssi ("Wiwanyang wacipi").
Valkoiseen Biisoninaiseen liittyen lakotat pitävät edelleen valkoisen eli albiinon biisonin syntymistä merkittävänä tapahtumana.
Esko Janatuinen

Esko Janatuinen (s. 1. elokuuta 1945 Jyväskylän mlk) on suomalainen evp yleisesikuntaupseeri, sotilasarvoltaan eversti.
Janatuinen kirjoitti ylioppilaaksi Jyväskylän Lyseosta vuonna 1964 ja suoritti varusmiespalveluksensa Pohjois-Karjalan rajavartiostossa 1965 kotiutuen reservin vänrikkinä. Tämän jälkeen hän suuntasi Kadettikouluun Haminaan josta valmistui kurssilta numero 53 vuonna 1969.
Valmistuttuaan kadettikouousta hän palveli opetusupseerina Pohjois-Karjalan Rajavartiostossa 1964-1965, Panssarintorjuntapataljoonassa 1969-1970 ja Panssarikoulussa 1970-1974. Vuonna 1974 hän suoritti Taistelukoulussa kapteenikurssin ja toimi sen jälkeen komppanianpäällikköna Panssarivaunupataljoonassa vuodet 1974-1979. Vuosina 1979-1986 hän toimi toimistopäällikkönä Etelä-Suomen sotilasläänin esikunnassa ja Panssariprikaatin esikunnassa. Vuosina 1987-1990 hän toimi Panssarikoulun apulaisjohtajana ja Panssarivaunupataljoonan komentajana vuodet 1990-1993. Vuodet 1993-1996 Janatuinen toimi Panssariprikaatin esikuntapäällikkönä ja tämän jälkeen prikaatin komentajana vuodet 1996-1999, jonka jälkeen siirtyi reserviin.
Veren vimma

Veren vimma on suomalaisen kirjailijan Leena Lehtolaisen rikosromaani, joka julkaistiin vuonna 2013. Se on Maria Kallio -sarjan 8. osa. Kirjan on kustantanut Tammi.
Galleria Uusi Kipinä

Galleria Uusi Kipinä on näyttelytila Lahden keskustassa.
Lahtelaisten kuvataidejärjestöjen galleriassa on neljä näyttelytilaa, taidelainaamo ja myymälä.
Kuvataidejärjestöjen perustaman Kauno ry:n ylläpitämissä tiloissa on myös Lahden Taiteilijaseuran taidelainaamo ja Lahden taidegraafikoiden myymälä. Gallerialla on muidenkin Kauno ry:ssä mukana olevien yhdistysten kuten Lahden Valokuvataide ry:n toimipiste.
Uusi Kipinä on toiminut Kymintien tiloissa vuodesta 2008.
Samassa paikassa nykyisessä Kulma-tilassa toimi Lahden taiteilijaseuran Galleria Kipinä vuoteen 2004 asti, jolloin toiminta jatkui Taidepanimo-nimellä nykyisessä Malski-keskuksessa.
Panimosta lähdettiin remontin vuoksi ja Kymintien oli tarkoitus olla väliaikainen väistötila. Mallastehtaan tilat olivat kuitenkin saneerauksen jälkeen liian kalliita.
Try Again

Try Again on Aaliyah’n vuonna 1999 levyttämä single, joka sisältyi hänen tähdittämänsä elokuvan "Romeon on kuoltava" soundtrackille. Se oli myös Aaliyah’n viimeiseksi jääneen kolmannen studioalbumin bonuskappale. Singlen tuottajana toimi Timbaland, joka myös sanoitti kappaleen yhdessä Static Majorin kanssa.
Musiikkiarvostelijat pitivät kappaletta tekniikoiltaan innovatiivisena ja totesivat sen tuovan elektronisen tanssimusiikin yhdysvaltalaisille pop-listoille. ”Try Again” toi Aaliyah’lle hänen toisen Grammy-ehdokkuutensa parhaasta r&amp;b-esityksestä. Single menestyi kansainvälisillä listoilla erinomaisesti ja oli Aaliyah’n ensimmäinen kappale, joka saavutti Billboard Hot 100 -listan kärkisijan. Euroopan singlelistalla se oli sijalla 6, ja kärkiviisikossa esimerkiksi Belgiassa, Saksassa, Kanadassa, Isossa-Britanniassa ja Portugalissa.
Singlen musiikkivideo on niin ikään saanut laajaa huomiota ja sitä on pidetty ikonisena etenkin Aaliyah’n asun osalta, johon kuului Dolce &amp; Gabbanan kristallikoristeiset bikiniyläosa ja choker, väljät housut ja tumma silmämeikki. Musiikkivideolle tehtiin myös tanssikoreografia Fatima Robinsonin johdolla sekä luotiin uudelleen "Romeo on kuoltava" -elokuvan taistelukohtaukset.
”Try Again” -video voitti syyskuussa 2000 parhaan naisartistin musiikkivideon VMA-palkinnon.